Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 288/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 06/02.

Κράτος μέλος: Ηνωμένο Βασίλειο.

Περιφέρεια: South West.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα οικονομικής αποκατάστασης της κληρονομιάς του Falmouth.

Νομική βάση: Planning (Listed Buildings and Conservation Areas) Act 1990, Sections 57, 77, 79 and 80. The National Heritage Act 1983, Section 33.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Συνολική επιχορήγηση του ΕΤΠΑ 357360 GBP. Συνολικό ποσό του κοινού ταμείου 748610 GBP.

Υπολογίζεται ότι καμία επιχορήγηση που παρέχεται σε ΜΜΕ που επωφελείται απ' αυτή τη συνολική εξαίρεση, δεν θα πρέπει να υπερβεί το ποσό των 70000 GBP.

Η χρηματοδότηση των σχεδίων που καλύπτονται από αυτό το καθεστώς ενίσχυσης έχει ως εξής:

>ΘΕΣΗ ΠΙΝΑΚΑ>

Οι ΜΜΕ θα συμπληρώσουν την επιχορήγηση του κοινού ταμείου με δικούς του πόρους.

Μέγιστη ένταση ενίσχυσης: 50 %.

35 % κατ' ανώτατο όριο από το ΕΤΠΑ· το υπόλοιπο από άλλους δημόσιους οργανισμούς φορείς.

Η επιχορήγηση θα χρησιμοποιηθεί εντός της περιοχής Cornwall η οποία περιλαμβάνεται στον στόχο 1.

Ημερομηνία εφαρμογής: Πρώτη επιχορήγηση την 1η Ιανουαρίου 2002.

Διάρκεια χορήγησης του καθεστώτος ή της μεμονωμένης ενίσχυσης: Τελευταία αίτηση ως τις 30 Σεπτεμβρίου 2005.

Στόχος της ενίσχυσης: Η διευκόλυνση της αποκατάστασης κτιρίων των οποίων ιδιοκτήτες είναι ΜΜΕ, έτσι ώστε να διατηρηθεί η οικονομική τους χρήση χάρη σε εξωτερικές βελτιώσεις και σε ορισμένες παρεμβάσεις ανακατασκευής της ελεύθερης επιφάνειας εδάφους.

Αυτά τα έργα αποτελούν ένα από τα στοιχεία ενός ευρύτερου προγράμματος για την αναβάθμιση της εικόνας του κέντρου της πόλης Falmouth.

Οι επιχειρήσεις στις οποίες θα ανατεθούν αυτά τα έργα θα επιλεγούν στο πλαίσιο ανοικτής διαδικασίας πρόσκλησης υποβολής προσφορών.

Οικείοι οικονομικοί τομείς: Όλοι οι τομείς εκτός από:

Γεωργία

Αλιεία και υδατοκαλλιέργεια

Ανθρακωρυχεία

Χαλυβουργία

Ναυπηγεία

Συνθετικές ίνες

Αυτοκινητοβιομηχανία

Μεταφορές δια θαλάσσης και λοιπών υδάτων

Λοιπές υπηρεσίες μεταφορών

Χρηματοοικονομικές υπηρεσίες.

Επωνυμία και διεύθυνση της επιδοτούσας αρχής: Government Office South West ( Philip Charlesworth ) Mast House

Shepherds Wharf

24 Sutton Road

Plymouth PL4 OHJ United Kingdom.

Άλλες πληροφορίες: Διαχείριση των επιχορηγήσεων: Carrick District Council ( Tim Kellett ) Planning and Leisure Services Department Carrick House

Pydar Street

Truro Cornwall TR1 1GT United Kingdom.

Αριθμός ενίσχυσης: XS 100/01.

Κράτος μέλος: Ηνωμένο Βασίλειο.

Περιφέρεια: West Midlands.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ταχύ πρόγραμμα δράσης για τα West Midlands.

Νομική βάση: Η χρηματοδότηση του DTI εξασφαλίζεται δυνάμει του Industrial Development Act (1982) Sections 7, 8 and 11.

Η συνδρομή του ΕΤΠΑ παρέχεται στο πλαίσιο του ενιαίου Εγγράφου προγραμματισμού για τα West Midlands, που έχει συνταχθεί δυνάμει του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το νέο αυτό καθεστώς ενισχύσεων θα εξασφαλίσει χρηματοδότηση ύψους 26 εκατομμυρίων GBP (41 εκατομμύρια EUR) για χρονικό διάστημα έξι ετών από την 1η Ιανουαρίου 2002 έως τις 31 Δεκεμβρίου 2007. Περιλαμβάνει χρηματοδότηση τόσο από το ΕΤΠΑ όσο και από την κυβέρνηση του Ηνωμένου Βασίλειου. Για τον τελευταίο χρόνο η κανονισμός απαλλαγής θα παραταθεί για έξι μήνες.

Η προβλεπόμενη ετήσια χρηματοδότηση έχει ως εξής:

2002: 4,5 εκατ. GBP (7,1 εκατομμύρια EUR)

2003: 6,0 εκατ. GBP (9,5 εκατομμύρια EUR)

2004: 5,5 εκατ. GBP (8,7 εκατομμύρια EUR)

2005: 4,0 εκατ. GBP (6,3 εκατομμύρια EUR)

2006: 3,0 εκατ. GBP (4,8 εκατομμύρια EUR)

2007: 2,0 εκατ. GBP (3,2 εκατομμύρια EUR).

Η χρηματοδότηση αυτή θα χρησιμοποιηθεί για να στηρίξει τις ΜΜΕ (που ανταποκρίνονται στον ορισμό που αναφέρεται στο παράρτημα 1 του κανονισμού (ΕΚ) αριθ. 70/2001 της Επιτροπής) οι οποίες είναι εγκατεστημένες στην περιφέρεια των West Midlands. Όσον αφορά τις υπηρεσίες παρεχόμενες από εξωτερικούς συμβούλους, η ενίσχυση προτείνεται για υπηρεσίες που δεν συνιστούν διαρκή ή περιοδική δραστηριότητα, σύμφωνα με το άρθρο 5 στοιχείο α) του κανονισμού (ΕΚ) αριθ. 70/2001 της Επιτροπής και οι σύμβουλοι θα επιλεγούν με διαγωνισμό από έναν κατάλογο προεπιλογής, που θα περιλαμβάνει τρεις επιχειρήσεις, σύμφωνα με την πρακτική που ακολουθούν οι επιχειρήσεις "Business Link" του HB.

Το πρόγραμμα θα χρηματοδοτήσει τις ακόλουθες δραστηριότητες (επίπεδο ενίσχυσης εκφρασμένο σε ακαθάριστους όρους):

- Υπηρεσίες παροχής συμβούλων και δικτύωση των επιχειρήσεων για την ανάπτυξη των καλύτερων πρακτικών στη λειτουργία των επιχειρήσεων (ύψος ενίσχυσης μέχρι 50 %),

- Συμβουλές για τη βελτίωση της ευελιξίας και των δεξιοτήτων του προσωπικού των επιχειρήσεων (ενίσχυση μέχρι 50 %),

- Επιχορηγήσεις για επενδύσεις σε κεφαλαιουχικά αγαθά, τα οποία χρησιμοποιούνται για καινοτομίες στα προϊόντα ή τις διαδικασίες παραγωγής των επιχειρήσεων (ενίσχυση μέχρι 25 %).

Για να αποφευχθεί οποιαδήποτε αμφιβολία, διευκρίνιζεται ότι το επίπεδο της ενίσχυσης που αναφέρεται προηγουμένως περιλαμβάνει τόσο πόρους του ΕΤΠΑ όσο και κρατικούς πόρους.

Σημείωση σχετικά με τις επιχορηγήσεις για επενδύσεις σε κεφαλαιουχικά αγαθά

Όσον αφορά τις επιχορηγήσεις που παρέχονται στις ΜΜΕ στις επιλεχθείσες ενισχυόμενες περιοχές, το επίπεδο της προτεινόμενης ενίσχυσης εξαρτάται από το καθεστώς της ζώνης στην οποία η ΜΜΕ ασκεί τις δραστηριότητές της.

Όσον αφορά επιχορηγήσεις που παρέχονται για επενδύσεις στις ΜΜΕ που είναι εγκατεστημένες σε μη ενισχυόμενες περιφέρειες, η ενίσχυση θα χορηγηθεί είτε βάσει των κανόνων de minimis ή θα μειωθεί σε επίπεδο συμβιβάσιμο με το άρθρο 4 του κανονισμού (ΕΚ) αριθ. 70/2001 και θα καλύπτεται συνεπώς από την παρούσα κοινοποίηση.

Σε οποιαδήποτε περίπτωση, η ΜΜΕ θα συμμετάσχει σε ποσοστό τουλάχιστον 25 % (και στις περισσότερες περιπτώσεις όλο το υπόλοιπο ποσό) στις δαπάνες εξοπλισμού, σύμφωνα με το άρθρο 4.3 του κανονισμού (ΕΚ) αριθ. 70/2001.

Παρακολούθηση και εκθέσεις

Αρχεία σχετικά με τις ενισχύσεις που χορηγήθηκαν σε επιχειρήσεις θα τηρούνται για χρονικό διάστημα δέκα ετών από την ημερομηνία που χορηγήθηκε η μεμονωμένη ενίσχυση και οι πληροφορίες για τις ενισχύσεις θα κοινοποιούνται στην Επιτροπή μια φορά το χρόνο, σύμφωνα με το άρθρο 9 του κανονισμού (ΕΚ) αριθ. 70/2001. Επί πλέον, πρέπει να τηρούνται όλες οι άλλες απαιτήσεις του άρθρου 9 (ιδιαίτερα η τήρηση των αρχείων που επιτρέπει την τήρηση των διατάξεων του άρθρου 9 παράγραφος 2).

Η χορήγηση επιδοτήσεων θα παρακολουθείται από τοπικές οργανώσεις της Business Link, βάσει πλαισίου που θα ορίζεται από τη χορηγούσα αρχή. Οι οργανώσεις αυτές είναι ήδη εξοικειωμένες με την εφαρμογή του ανωτάτου ορίου de minimis και με την υποχρέωση να μεριμνούν ώστε να μην υπάρχει σώρευση ενισχύσεων από διάφορες πηγές, σε περίπτωση που η σώρευση της μορφής αυτής έχει ως αποτέλεσμα να υπερβεί μια ΜΜΕ το ανανεώσιμο όριο εντός τριών ετών. ΟΛι διατάξεις του κανονισμού (ΕΚ) αριθ. 70/2001 θα είναι σαφείς και τα αρχεία που θα τηρούνται από την Business Links θα εξετάζονται ώστε να διασφαλίζεται ότι τηρούνται επαρκώς και ορθώς.

Μέγιστη ένταση ενίσχυσης: Η ανώτατη ένταση της ενίσχυσης θα είναι 50 % για συμβουλές, παροχή υπηρεσιών συμβούλων και στήριξη δικτύων και 25 % για βοήθεια σε επενδύσεις εξοπλισμού.

Το ανώτατο ποσό που μπορεί να χορηγηθεί σε μια επιχείρηση ορίζεται σε 200000 GBP (317000 EUR) για χρονική περίοδο έξι ετών. Καμία εταιρία δεν θα λάβει ποσό μεγαλύτερο των 120000 GBP (190000 EUR) στο πλαίσιο του παρόντος καθεστώτος, για μια τριετία.

Ημερομηνία εφαρμογής: 1 Ιανουαρίου 2002.

Διάρκεια χορήγησης του καθεστώτος ή της μεμονωμένης ενίσχυσης: Έξι χρόνια - αλλά η παρούσα κοινοποίηση ισχύει για τα πέντε χρόνια μόνον.

Στόχος της ενίσχυσης: Στόχος αυτής της ενίσχυσης είναι η βελτίωση της ανταγωνιστικότητας των μικρών και μεσαίων επιχειρήσεων που κατασκευάζουν ανταλλακτικά, μέσω της ανάπτυξης νέων προϊόντων και της βελτίωσης της λειτουργίας των επιχειρήσεων.

Οι στόχοι θα επιτευχθούν μέσω της κατάρτισης στρατηγικών σχεδίων και προσφυγής σε υπηρεσίες συμβούλων, συμβουλές για την ανάπτυξη του προσωπικού, χρησιμοποίησης της αλυσίδας προσφοράς, της δικτύωσης και των επενδύσεων εξοπλισμού. Για να συμμετάσχουν στις δραστηριότητες αυτές, οι επιχειρήσεις θα βοηθήσουν σύμβουλοι του "Small Business Service" του ΗΒ.

Οι βελτιώσεις που θα επιτευχθούν θα μετρηθούν μέσω μιας συγκριτικής μελέτης των αποτελεσμάτων των επιχειρήσεων πριν και μετά τις χρηματοδοτηθείσες από το ταχύ πρόγραμμα δράσης δραστηριότητες σε τομείς όπως η ποιότητα, το κόστος, η παράδοση, η απόδοση του κεφαλαίου και της απασχόλησης.

Οικείοι οικονομικοί τομείς: Ο κλάδος που θα ενισχυθεί είναι το σύνολο του μεταποιητικού τομέα. Οι επιχειρήσεις στις οποίες θα χορηγηθούν ενισχύσεις ανήκουν γενικά στους ακόλουθους τομείς:

- Χύτευση και επεξεργασία πλαστικού σε καλούπια

- Επιφανειακή επεξεργασία και θερμική κατεργασία μετάλλων

- Βιομηχανική κατεργασία

- Τελική επεξεργασία και επένδυση

- Κατασκευή καλουπιών

- Κατασκευή εργαλείων

- Μορφοποίηση πλαστικού

- Σφυρηλάτηση και χύτευση (βλέπε κατωτέρω σημείωση).

Οι δικαιούχοι επιχειρήσεις που αφορά το ταχύ πρόγραμμα δράσης κατασκευάζουν και μεταποιούν σειρά διαφόρων προϊόντων σε διάφορους κατασκευαστικούς κλάδους, μεταξύ των οποίων περιλαμβάνεται η κατασκευή ανταλλακτικών για την αυτοκινητοβιομηχανία, που καταλαμβάνει σημαντικό μέρος της μεταποιητικής δραστηριότητας που ασκείται στα West Midlands. Ωστόσο, δεν δικαιούνται του καθεστώτος ενισχύσεων οι κατασκευαστές υλικών για την αυτοκινητοβιομηχανία ή οι προμηθευτές πρώτων υλών ή οι βιομηχανίες χάλυβα, όπως ορίζονται στο κοινοτικό πλαίσιο για τις κρατικές ενισχύσεις στην αυτοκινητοβιομηχανία (ΕΕ C 279 της 15.9.1997, σ. 1) και στον κώδικα ενισχύσεων στον τομέα του χάλυβα (Απόφαση αριθ. 2496/96/ΕΚΑΧ της Επιτροπής της 18ης Δεκεμβρίου 1996 σχετικά με τη θέσπιση κοινοτικών κανόνων για τις ενισχύσεις προς τη βιομηχανία σιδήρου και χάλυβα).

Επωνυμία και διεύθυνση της επιδοτούσας αρχής: Accelerate Programme Team Birmingham Chamber of Commerce and Industry 75 Harborne Road Birmingham B15 3BU United Kingdom

Άλλες πληροφορίες: Οι επιχειρήσεις που είναι επιλέξιμες για χρηματοδότηση στο πλαίσιο του εν λόγω προγράμματος δράσης μπορούν να είναι, επίσης, επιλέξιμες για χρηματοδότηση που αποσκοπεί στη διαφοροποίηση των δραστηριοτήτων τους, εκτός από τις κατά παράδοση χαμηλής προστιθέμενης αξίας, όπως τα ανταλλακτικά για την αυτοκινητοβιομηχανία. Συγκεκριμένα, έχει συγχρόνως κοινοποιηθεί ένα άλλο καθεστώς ενισχύσεων που προβλέπει τη στήριξη δραστηριοτήτων διαφοροποίησης, παρά το γεγονός ότι η εφαρμογή του άρχισε νωρίτερα (1 Νοεμβρίου 2001). Η φύση των δραστηριοτήτων που χρηματοδοτούνται στο πλαίσιο του καθεστώτος είναι διαφορετική από αυτήν των δραστηριοτήτων που αποτελούν το αντικείμενο της παρούσας αίτησης, αλλά οι ΜΜΕ μπορούν, εφόσον το επιθυμούν, να ζητήσουν να συμμετάσχουν και στα δύο καθεστώτα.

Πρόσθετοι πόροι που προβλέπονται στο παρόν πρόγραμμα δράσης συνολικού ύψους 5,2 εκατομμυρίων GBP (8,3 εκατομμύρια EUR) θα προταθούν σε ανεξάρτητες επιχειρήσεις των West Midlands που δεν ανταποκρίνονται στον ορισμό των ΜΜΕ και απασχολούν περισσότερους από 250 εργαζόμενους, αλλά λιγότερο από 400. Οι πόροι αυτοί που θα χορηγηθούν στο πλαίσιο της απαλλαγής de minimis σε επιλέξιμες επιχειρήσεις, δεν περιλαμβάνονται στο συνολικό ποσό των 26 εκατομμυρίων GBP που αναφέρονται ανωτέρω, δεδομένου ότι δεν καλύπτονται από την παρούσα κοινοποίηση.

Το ταχύ πρόγραμμα δράσης αποσκοπεί στο να βοηθήσει τις ΜΜΕ όλης της περιφέρειας των West Midlands. Παρά το ότι η πλειοψηφία (άνω του 70 %) των ενισχυόμενων ΜΜΕ είναι εγκατεστημένες στην περιοχή του στόχου 2, υπολογίζεται ότι η πραγματική αναλογία θα εξαρτηθεί από το επίπεδο της ζήτησης και την ποιότητα των υποψηφίων.

Αριθμός ενίσχυσης: XS 102/01.

Κράτος μέλος: Ομοσπονδιακή Δημοκρατία της Γερμανίας.

Περιφέρεια: Ομόσπονδο κράτος της Κάτω Σαξονίας και Πόλη της Βρέμης.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Στοιχείο 10.2. του κανονισμού σχετικά με την ενίσχυση των κινηματογραφικών ταινιών και των μέσων ενημέρωσης υπέρ της nordmedia Fonds GmbH (nordmedia Fonds).

Νομική βάση: Η νομική βάση συνίσταται στα εξής:

1. Anspruch der nordmedia Fonds auf Gewährung einer Finanzhilfe (zur Förderung Dritter) aus Konzessionsabgaben nach § 9a des Niedersächsischen Gesetzes über das Lotterie- und Wettwesen vom 21. Juli 1997, zuletzt geändert durch Artikel 7 des Niedersächsischen Haushaltsbegleitgesetzes 2001 vom 15. Dezember 2000.

2. Verpflichtung des NDR zur Vergabe von Fördermitteln gemäß § 64 Absatz 3 des Niedersächsischen Landesrundfunkgesetzes vom 9. November 1993, zuletzt geändert durch Gesetz vom 15. Dezember 2000 (Nds. GVBL. Nr. 24/2000).

3. Vertrag über Vergabe von Mitteln des Landes Bremen aus dem Landesförderprogramm "Bremen in Time".

4. Vertrag über Vergabe freiwilliger Beiträge des NDR.

5. Vertrag über Vergabe freiwilliger Beiträge von Radio Bremen.

6. Vertrag über Vergabe freiwilliger Beiträge des ZDF.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 100000 EUR.

Μέγιστη ένταση ενίσχυσης: Η ενίσχυση ανέρχεται το πολύ στο 50 % των υπολογισθεισών συνολικών δαπανών. Τηρούνται οι κανόνες σώρευσης.

Ημερομηνία εφαρμογής: Από 7 Δεκεμβρίου 2001.

Διάρκεια χορήγησης του καθεστώτος ή της μεμονωμένης ενίσχυσης: Από 7 Δεκεμβρίου 2001 έως τις 31 Δεκεμβρίου 2004.

Στόχος της ενίσχυσης: Η ενίσχυση αφορά την παροχή συμβουλών σχετικά με τη διεξαγωγή σχεδίων, τη σύσταση, επέκταση ή την εκ βάθρων εξυγίανση και μετατροπή επιχειρήσεων (περιλαμβανομένων συλλόγων και οργανώσεων) στον τομέα των οπτικοακουστικών μέσων.

Προϋπόθεση είναι να μην πρόκειται για υπηρεσίες παρεχόμενες σε συνεχή ή τακτική βάση ή ανήκουσες στις συνήθεις δραστηριότητες της επιχείρησης όπως π.χ.η τακτική παροχή συμβουλών για φορολογικά, νομικά ή διαφημιστικά θέματα.

Οι ενισχύσεις διάσωσης και αναδιάρθρωσης προβληματικών επιχειρήσεων (κατά την έννοια των κοινοτικών κατευθυντήριων γραμμών για τις κρατικές ενισχύσεις διάσωσης και αναδιάρθρωσης προβληματικών επιχειρήσεων, ΕΕ C 288 της 9.10.1999) δεν υπάγονται στο μέτρο αυτό.

Η ενίσχυση λαμβάνει τη μορφή επενδυτικών επιχορηγήσεων.

Οικείοι οικονομικοί τομείς: Επιλέξιμες είναι ΜΜΕ περιλαμβανομένων νεοσύστατων επιχειρήσεων του τομέα των οπτικοακουστικών μέσων.

Απαγορεύεται η ενίσχυση επιχειρήσεων από τους ευαίσθητους τομείς της οικονομίας.

Επωνυμία και διεύθυνση της επιδοτούσας αρχής: Nordmedia Fonds GmbH Expo-Plaza 1 D - 30539 Hannover.

Άλλες πληροφορίες: κ. Coldewey Τηλ. (49-511) 12 34 56-0 Φαξ (49-511) 12 34 56-29 E-mail: j.coldewey@nord-media.de

Αριθμός ενίσχυσης: XS 103/01.

Κράτος μέλος: Ομοσπονδιακή Δημοκρατία της Γερμανίας.

Περιφέρεια: Ομόσπονδο κράτος της Βαυαρίας.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Logistik-Kompetenz-Zentrum Prien, Joseph-von-Fraunhofer-Str. 9, D - 83209 Prien am Chiemsee.

Νομική βάση: Zuwendungsbescheid vom 23.11.2001 i. V. m. Artikel 44, 23 Bayerische Haushaltsordnung (BayHO).

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 29999,95 DEM.

Μέγιστη ένταση ενίσχυσης: 16 %.

Ημερομηνία εφαρμογής: 23 Νοεμβρίου 2001.

Διάρκεια χορήγησης του καθεστώτος ή της μεμονωμένης ενίσχυσης: Έως τις 31 Δεκεμβρίου 2001.

Στόχος της ενίσχυσης: Στόχος της ενίσχυσης είναι να αποτελέσει παράδειγμα της επιτυχούς συνεργασίας μεταξύ οικονομίας και επιστήμης στο πλαίσιο μιας έκθεσης κατά την έννοια του άρθρου 5 στοιχείο β) του κανονισμού (ΕΚ) αριθ. 70/2001 της Επιτροπής της 12ης Ιανουαρίου 2001.

Οικείοι οικονομικοί τομείς: Τομέας παροχής υπηρεσιών.

Επωνυμία και διεύθυνση της επιδοτούσας αρχής: Regierung von Mittelfranken Promenade 27 D - 91522 Ansbach.

Αριθμός ενίσχυσης: XS 13/01.

Κράτος μέλος: Ισπανία.

Περιφέρεια: Βαλεαρίδες Νήσοι.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Industria 2001

Νομική βάση: Decreto 29/1997, de 18 febrero

Decreto 70/1998, de 17 de julio

Decreto 17/2001, de 2 de febrero.

Orden del conseller d'Economia, Comerç i Indústria, n° 4311, de 19 de febrero del 2001.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 415676000 ESP (2498263 ευρώ).

Μέγιστη ένταση ενίσχυσης: 30 % για όλα τα κονδύλια που περιλαμβάνονται στον υπόψη κανονισμό.

Ημερομηνία εφαρμογής: 1η Μαρτίου 2001.

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 31 Δεκεμβρίου 2001.

Στόχος της ενίσχυσης: Ενισχύσεις προς ΜΜΕ για την πραγματοποίηση επενδύσεων με τους εξής σκοπούς:

- εκσυγχρονισμός της παραγωγικής βάσης,

- μετακόμιση σε βιομηχανικές περιοχές,

- μικροεπιχειρήσεις,

- σύσταση επιχειρήσεων.

Οικείοι οικονομικοί τομείς: Όλοι οι βιομηχανικοί κλάδοι.

Επωνυμία και διεύθυνση της επιδοτούσας αρχής: Conselleria d'Economia, Comerç i Indústria - Govern de les Illes Balears C/ San Felio, 10 E - Palma de Mallorca.

Αριθμός ενίσχυσης: XS 46/01.

Κράτος μέλος: Ελλάδα.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Υποστήριξη και δημιουργία Επιστημονικών και Τεχνολογικών Πάρκων και Θερμοκοιτίδων Επιχειρήσεων.

Νομική βάση: Νόμος 2741/1999, άρθρο 23 και νόμος 2919/2001 άρθρο 5.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση:

>ΘΕΣΗ ΠΙΝΑΚΑ>

Μέγιστη ένταση ενίσχυσης: Η ένταση ενίσχυσης δεν υπερβαίνει και τηρεί το ανώτατο όριο για τις περιφερειακές επενδυτικές ενισχύσεις που καθορίζει ο χάρτης περιφερειακών ενισχύσεων της Ελλάδας που εγκρίθηκε από την Επιτροπή και θα καλύπτει μέχρι το 40-50 % των επιλέξιμων δαπανών. Το ανώτατο ποσό ανά σχέδιο είναι 7500000 EUR.

Ημερομηνία εφαρμογής: Νοέμβριος 2001.

Διάρκεια χορήγησης του καθεστώτος ή της μεμονωμένης ενίσχυσης: Νοέμβριος 2001-Δεκέμβριος 2006.

Στόχος της ενίσχυσης: Ο όρος Επιστημονικά και Τεχνολογικά Πάρκα καλύπτει περιοχές ή δίκτυα περιοχών στις οποίες υπάρχουν:

- επιχειρήσεις, ιδίων υψηλής τεχνολογίας,

- κοινοπραξίες επιχειρήσεων,

- δίκτυα επιχειρήσεων με ή χωρίς τη συμμετοχή ερευνητικών και τεχνολογικών φορέων,

- επιστημονικοί και τεχνολογικοί φορείς,

Προκειμένου να επιτευχθούν οι στόχοι αυτοί το καθεστώς παρέχει υποστήριξης στα εξής:

- περαιτέρω ανάπτυξη υφιστάμενων ΕΤΠ, ανάπτυξη και απόκτηση υλικών και μη μέσων που συμβάλλουν στην εγκατάσταση νέων επιχειρηματικών δραστηριοτήτων υψηλής τεχνολογίας,

- δημιουργία νέων ΕΤΠ από κοινοπραξίες, ενδεχομένως με τη συνεργασία περιφερειακών και τοπικών αρχών,

- δημιουργία Θερμοκοιτίδων σε ΕΤΠ.

Ο όρος "E & T Θερμοκοιτίδα" αναφέρεται σε ένα νομικό πρόσωπο το οποίο παρέχει, σε συγκεκριμένους τομείς, υπηρεσίες υποστήριξης προς:

- επιχειρήσεις, ιδίως υψηλής τεχνολογίας, για την ανάπτυξη και την εκμετάλλευση τεχνολογικών καινοτομιών,

- επιχειρηματικών προγραμμάτων που αφορούν τη χρήση και εκμετάλλευση καινοτομιών,

- ιδιώτες που αναπτύσσουν δραστηριότητα στον τομέα της ανάπτυξης, χρήσης και εκμετάλλευσης καινοτομιών.

Προκειμένου να επιτευχθούν οι στόχοι αυτοί, το καθεστώς παρέχει υποστήριξη ως προς τα εξής:

- την περαιτέρω ανάπτυξη υφιστάμενων και λειτουργουσών E & T θερμοκοιτίδων στην Ελλάδα, την ανάπτυξη και απόκτηση υλικών και μη μέσων που συμβάλλουν στην αποτελεσματική επώαση νέων επιχειρηματικών δραστηριοτήτων υψηλής τεχνολογίας,

- τη σύσταση νέων E & T θερμοκοιτίδων στο πλαίσιο επιχειρηματικών πρωτοβουλιών, ενδεχομένως με τη συνεργασία των περιφερειακών και τοπικών αρχών, πανεπιστημίων και ερευνητικών κέντρων.

Επιλέξιμοι οργανισμοί

Προτάσεις μπορούν να υποβάλουν νομικά πρόσωπα που έχουν τη μορφή ανώνυμης εταιρείας ή εταιρείας περιορισμένης ευθύνης. Το καταστατικό της εταιρείας πρέπει να περιλαμβάνει, στην περιγραφή της αποστολής της, δραστηριότητες συναφείς προς την ανάπτυξη και τη λειτουργία ΕΤΠ.

Δικαιούχοι των ενισχύσεων είναι E & T Πάρκα και Θερμοκοιτίδες που είναι ιδιωτικές ΜΜΕ.

Οι αποδέκτες των υπηρεσιών που θα παρέχουν τα πάρκα και οι θερμοκοιτίδες θα είναι ΜΜΕ (κατά κύριο λόγο πολύ μικρές επιχειρήσεις)

Οι επιλέξιμες δαπάνες αφορούν επενδύσεις σε ενσώματα στοιχεία (δημιουργία νέων ή επέκταση παλαιών εγκαταστάσεων, βασικός εξοπλισμός) και επενδύσεις σε ασώματα στοιχεία (απόκτηση δικαιωμάτων ευρεσιτεχνίας, αδειών εκμετάλλευσης, τεχνογνωσίας ή μη κατοχυρωμένων τεχνικών γνώσεων) μέχρι το 50 % του κόστους των υπηρεσιών αυτών. Οι εν λόγω υπηρεσίες δεν πρέπει να παρέχονται σε συνεχή ή τακτική βάση ούτε να σχετίζονται με τις συνήθεις δαπάνες λειτουργίας της επιχείρησης. Τέλος στις επιλέξιμες δαπάνες περιλαμβάνονται, μέχρι το 50 %, οι πρόσθετες δαπάνες για τη μίσθωση, διαμόρφωση και λειτουργία περιπτέρου για πρώτη συμμετοχή σε έκθεση.

Οικείοι οικονομικοί τομείς: Κάθε είδους τομείς και υπηρεσίες.

Επωνυμία και διεύθυνση της επιδοτούσας αρχής: Γενική Γραμματεία Έρευνας και Τεχνολογίας/Υπουργείο Ανάπτυξης Λεωφόρος Μεσογείων 14-18 GR - 11510 Αθήνα.

Άλλες πληροφορίες: Το καθεστώς ανταποκρίνεται απολύτως στην πολιτική προώθησης της επιχειρηματικότητας, της καινοτομίας και της απασχόλησης στην Ευρωπαϊκή Ένωση. Η ενίσχυση συγχρηματοδοτείται από το ΚΠΣ 2000-2006.